213 
Molluskerne, men adskillige, der ligge paa de for Solvarmen 
mindst udsatte Steder, ere dog i Stand til at holde Livet Maaneder 
igennem. 
Naar Vandet synker i de smaa Vandsteder, vil en Del af 
Individerne af hver Molluskart følge med og desto flere, jo mere 
sensibel Arten er overfor Udtørringen. Limnæa stagnalis vil lige¬ 
som Fiske, Vandinsekter etc. følge med Vandet og efterhaanden 
samle sig i store Mængder paa de dybeste Steder, hvor der endnu 
er lidt Vand tilbage. Arter som Limnæa truncatula og Limnæa 
glabra, for hvilke Udtørringen er mindre ubehagelig, søge derimod 
ikke — eller i alt Fald i mindre Grad — at følge med Vandet, 
naar dette synker. De blive tilbage paa det tørre Land, trække 
sig ind i Huset og vende dettes Munding mod den fugtige Jordbund. 
Hvis Udtørringen er meget stærk, trækker Sneglen sig saa langt 
som muligt ind i Skallen, men afsondrer først et fint Laag et Stykke 
uden for det Sted, hvortil den senere trækker sig tilbage. Dette Laag 
er hos nogle Arter overordentlig fint og hindeagtigt, f. Eks. hos 
Limnæa stagnalis, L. glabra, L. ovata var. peregra, Planorbis 
umbilicatus og PI. vortex; hos andre er det tykkere og mere papir- 
agtigt f. Eks. hos Planorbis spirorbis. 
Brockmeier skriver 1 ): „Es ist leicht einzusehen, dass die 
gedeckelten und die engmiindigen Formen am besten geeignet seiri 
werden eine langere Trockenzeit zu iiberstehen u . Dette kunde 
synes meget sandsynligt a priori, men det stemmer ingenlunde altid 
med Forholdene ude i Naturen. Flere Arter med Skal-Laag eller 
med snævermundede Skaller som Neritina fluviatilis, Planorbis 
giaber og Planorbis albus træffes ikke paa Steder, der udtørre om 
Sommeren, men dø hurtigt, naar de bringes op paa tørt Land. 
Dog maa det fremhæves, at de Arter, der bedst ere i Stand til at 
udholde Tørhedsperioden, i Reglen have snævermundede Skaller eller 
Laag, men da ikke alle Former med saadanne Skaller kunne modstaa 
J ) Brockmeier: Beitnige zur Biologie unserer Siisswassermollusken. 
(Forschungsberickte aus der Biol. Station zu Plon. Berlin 1896). 
